Nordthy IF, der normalt spiller i toppen af 3. division, havde formentlig set den komme. Lussingen de fik, da de onsdag mødte overmagten i form af Aalborg Håndbold i pokalturneringen. Kampen, der blev spillet i Nordthy Hallen foran cirka 400 tilskuere, var en ulige en af slagsen og ligaspillerne viste fra start hvor skabet skal stå. Måltavlen viste i første halvleg 3-10, 4-13, 4-16 og efter 30 minutter 6-20. I anden halvleg fik Nordthy lov at sætte fire kasser mere ind, mens Aalborg Håndbold udbyggede føringen med 13 mål til slutstillingen 10-33. Dermed er Aalborg Håndbold med i bowlen, når der trækkes lod til sjette runde i pokalturneringen 16. marts.

Referat:
Aalborg Håndbold sparede kræfter og sendte i stedet unge talenter på banen, da holdet onsdag mødte Nordthy IF i pokalturneringen.